चाण्डालश्च वराहश्च कुक्कुटः श्वा तथैव च ।
मन सेती ये जरूरी आय के वो मन खावत, बाम्हन कोती झन देखेंय.
नो बछर के इंद्र कुमार मेघवाल के दोस सिरिफ अतके नई रहिस के वो ह सबके आंखी ले बचत तऊन मटका ऊपर नजर डारे रहिस. वो ह बहुत बड़े दोस करे रहिस. कच्छा 3 के पढ़ेइय्या लइका अपन पियास ला सहे नई सके रहिस. ये दलित लइका ह 'ऊँच जात' के गुरूजी मन बर रखाय मटका ले पानी पी लेय रहिस.
ओकर ये करनी के सजा त वोला मिलेच ला रहिस. राजस्थान के सुराना गाँव के सरस्वती विद्या मंदिर के ओकर 40 बछर के सवर्ण गुरूजी छैल सिंह ह वो ला निर्दयी होके मारिस.
ये घटना के 25 दिन गुजरे, अऊ इलाज सेती 7 अस्पताल के चक्कर लगाय के बाद, भारत के स्वतंत्रता दिवस के पहिली संझा, जालोर जिला के ये नानचिक लइका ह अहमदाबाद सहर मं अपन परान छोर दीस.
कऊनो इस्कूल के परछी मं मटका रहिस.
देंवता रहिस उहां के गुरूजी,
एक राज के,
अऊ एक पाई के एवज मं दलित मन के.
एक पईंत ये आदर्श धरती मं,
समे के दूधारी चाल चलत,
पियास एक दोस आय.
बाम्हनेच तोर गुरू आय,
जिनगी घाव आय,
मटका के नांव घलो अजीब रहय - सनातनी देस,
"तोर चमड़ी ह तोर जुरुम आय,
पानी के नानकन बूंद ला पी लीस.
पियास सहन ले बहिर हो गेय रहिस,
काय किताब मन मं इहीच नई लिखाय रहिसः "मदद, मया अऊ बांटो"?
मटका मं रखाय जुड़जुड़हा पानी डहर.
बढ़ गे ओकर बहादुर हाथ,
गुरूजी त एक ठन देंवता रहिस,
अऊ वो ह सिरिफ नो बछर के एक झिन लइका.
अऊ छड़ी ले नप गे ओकर देह,
जब लइका रेंगे नई सकिस,
ओकर रिस तब ज़ुराइस,
देंवता हंसिस, जइसने कऊनो जोकर हंसाय रहिस.
डेरी आंखी मं चोट के चिन्हा,
जउनि मं पीप.
जऊन ला देख गुरूजी के करेजा जुड़ाइस.
ओकर पियास पावन रहिस, ओसरी कस ओकर जात,
जिहां मऊत के साया घर बनाय रहिस.
अऊ घिन के बढ़त दीवार ह.
पियास के नांव लेके,
बईहा ला खुल्ला छोर दीस.
तख्ता ह अतक जोर ले रोईस के जइसने मरघट्टी ले आवत होवय कऊनो अवाज.
एक ठन इस्कूल मं परे रहिस एक ठन मुर्दा,
हव गुरूजी! हव गुरूजी! करत गिरिस पानी के तीन बूंद!
पहिली मन्दिर के नांव,
त दूसर सत्ता के,
जऊन मं बूड़ा के मारे गीस दलित मन ला.
